钦定古今图书集成/明伦汇编/闺媛典/第323卷 > 皇清五十六 > 邝氏女
## 钦定古今图书集成/明伦汇编/闺媛典/第323卷 > 皇清五十六 > 邝氏女

按《广州府志》：“邝氏女，东莞人，教谕应运女也。许字孝廉李梦雷子家祯，未嫁而祯死，女愿以身殉，家人多防之，乃止饮泣三年，屏弃纨绮，被服缟素。忽一日，持钱欲往尼庵礼佛，母许之，乃矫往梦雷家，散发入哭，拜木主，及梦雷夫妇甚谨，遂留焉。孝敬笃挚，断荤茹素，静坐一室，人罕见其面。抚祯侄为子，苦守十三年。” 病亡，与祯合葬。